จังหวัดลิมบืร์ค (ประเทศเบลเยียม)

ลิมบืร์ค (ดัตช์: ) เป็นจังหวัดที่อยู่ทางตะวันออกที่สุดของแคว้นเฟลมิชในประเทศเบลเยียม และอยู่ทางตะวันตกของแม่น้ำเมิซ มีพื้นที่ทางเหนือติดต่อกับจังหวัดนอร์ทบราบันต์ของประเทศเนเธอร์แลนด์ ทางตะวันออกติดต่อกับจังหวัดลิมบืร์คของประเทศเนเธอร์แลนด์ ทางใต้ติดต่อกับจังหวัดลีแยฌ และทางตะวันตกติดต่อกับจังหวัดเฟลมิชบราบันต์และจังหวัดแอนต์เวิร์ป ลิมบืร์คมีเมืองหลวงจังหวัดคือฮัสเซิลต์ และมีพื้นที่ 2,427 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 44 เทศบาล โดยเคงก์เป็นศูนย์กลางทางเศรษฐกิจ และดีเปินเบกเป็นศูนย์กลางทางการศึกษาของจังหวัด ทั้งสองเมืองนี้อยู่ใกล้กับฮัสเซิลต์ "ลิมบืร์คไมน์ฟาเดอร์ลันด์" (Limburg mijn Vaderland; แปลตรงตัว 'ลิมบืร์ค ปิตุภูมิของฉัน') เป็นเพลงประจำจังหวัดลิมบืร์คของทั้งประเทศเบลเยียมและเนเธอร์แลนด์ ลิมบืร์คเป็นจังหวัดที่มีคลองอาลแบร์และแม่น้ำเดเมอร์ไหลผ่าน ทางตะวันออกเฉียงใต้ของจังหวัดมีเนินเขาเตี้ย ๆ เป็นจำนวนมาก และในอดีตลิมบืร์คเคยมีพื้นที่ทำเหมืองถ่านหินอยู่มาก เขตการปกครอง จังหวัดลิมบืร์คประกอบด้วย 3 เขต (arrondissement) ได้แก่ เขตฮัสเซิลต์ เขตมาไซก์ และเขตโตงเงอเริน แบ่งเป็นเขตตุลาการ (gerechtelijke arrondissement) ได้ 2 เขต ได้แก่ เขตตุลาการฮัสเซิลต์และเขตตุลาการโตงเงอเริน และแบ่งย่อยเป็น 44 เทศบาล (gemeente) ดังนี้ ดูเพิ่ม จังหวัดลิมบืร์ค จังหวัดทางตะวันออกเฉียงใต้ของประเทศเนเธอร์แลนด์ อ้างอิง แหล่งข้อมูลอื่น เว็บไซต์ทางการ